ખેતર ફરતે જે વાડ હતી, જે જીવંત ઢાલ હતી, પુષ્કળ વેલાને ઔષધિઓના વિકાસ માટે સાનુકૂળ બનતી એને સ્થાને હવે સરસ કાંટાળી તારની વાડ છે. ગામમાં ઘર આંગણાના પંખીઓ હવે પરેશાન કરતા નથી. ખબર નહીં ક્યાં નવું ઠેકાણું શોધ્યું હશે. ચકલીઓ તો ફોટામાં જ રહી ગઈ છે.. ખિસકોલીઓ, કાબર ને કબૂતરોય આવતા નથી.. એથીય વધુ ઘણું બધુ હવે આપણી આસપાસ નથી, વિચારવા બેસીએ તો ઘણું ખોવાયેલું જણાશે. માનવતા ગુમાવી, પર્યાવરણ ગુમાવ્યું, કોણ જાણે આ વિકાસનું ભૂત બીજું શું શું આપણી પાસેથી છીનવશે… રાહ જોતા રહીએ… ગુમાવતા રહીએ… જય હિન્દ!